સપના રૂપે ય આપ ન આવો સપના રૂપે ય આપ  ન આવો નજર સુધી ઊડી ગઈ  છે  નીંદ હવે  તો  સહર સુધી  મારા હૃદયને પગ  નીચે  કચડો નહીં તમે કે ત્યાંના માર્ગ જાય છે ઈશ્વરના ઘર સુધી શ્રદ્ધાની  હો  સુવાસ  પ્રતિક્ષાનો   રંગ  હો એવાં  ફૂલો  ખીલે છે  ફક્ત પાનખર સુધી આંખોમાં આવતાં જ  એ વરસાદ થઈ ગયા આશાનાં ઝાંઝવાં જે  રહ્યા'તાં  નજર સુધી મૈત્રીનાં  વર્તુળોમાં   જનારાની    ખેર    હો નીકળી નહીં એ નાવ જે પહોંચી ભંવર સુધી  ઉપકાર  મુજ  ઉપર  છે  જુદાઈની  આગનો એક તેજ  સાંપડ્યું  છે  તિમિરમાં સહર સુધી  મંઝિલ  અમારી  ખાકમાં  મળતી ગઈ  સદા ઊઠતા  રહ્યા  ગુબાર  અવિરત  સફર  સુધી 'બેફામ'  તો  યે   કેટલું   થાકી   જવું  પડ્યું નહિ તો જીવનનો માર્ગ છે  ઘરથી કબર સુધી સ્વરઃ મન્ના ડે ગીત: બરકત વિરાણી ‘બેફામ’ સંગીતઃ નિનુ મઝુમદાર (૧૯૬૮) ક્લીક કરો અને સાંભળોઃ